armvectores/hy_wikipedia_2023 huggingface dataset:
Էնրիկո Ջանետի

Էնրիկո Ջանետի (իտալերեն՝ Enrico Zanetti, օգոստոսի 12, 1973(1973-08-12), Վենետիկ, Իտալիա), իտալացի ձեռնարկատեր և քաղաքական գործիչ, Քաղաքացիական ընտրություն կուսակցության առաջնորդ (2015)։


== Կենսագրություն ==
Ծնվել է 1973 թվականի օգոստոսի 12–ին Վենետիկում, որտեղ անցկացրել է մանկությունը։ 1990-1998 թվականներին ընտանիքն ապրել է Գորիցիայում, այդ ժամանակահատվածում Ջանետին սովորել է Տրիեստ համալսարանում, որն ավարտել է 1998 թվականին «Տնտեսագիտություն և առևտուր» մասնագիտությամբ։
2006–2010 թվականներին Կա Ֆոսկարի համալսարանում (Վենետիկ), որպես դասախոս վարել է «Արտակարգ իրավիճակների և խմբերի բյուջե» (Bilancio dei gruppi e delle operazioni straordinarie) դասընթացը, բարձրագույն դպրոցներում տնտեսագիտության ու ֆինանսների ուսուցիչ (Scuola superiore dell’economia e delle finanze), Ազգային միության երիտասարդ դասախոսների կոմերցիայի և լսարանի փոխնախագահ (Unione Nazionale Giovani Dottori Commercialisti ed Esperti Contabili)։ 2012 թվականից ղեկավարում է Italia Futura ֆինանսների ասոցիացիան։
2013 թվականին Էնրիկո Ջանետին ընտրվել է պատգամավորների Պալատ «Քաղաքացիական ընտրություն Մոնտի հետ Իտալիայի համար» ցանկով, 2013 թվականի մարտի 19–ին մտել է Քաղաքացիական ընտրություն կուսակցություն խմբակցության մեջ։ 2013 թվականի մարտի 26–ից մինչև մայիսի 8–ը եղել է Մասնագիտական հանձնաժողովի կառավարական ակտերի ստուգման քարտուղար (COMMISSIONE SPECIALE PER L’ESAME DI ATTI DEL GOVERNO), 2013 թվականի մայիսի 7–ից մինչև 2014 թվականի փետրվարի 28–ը՝ 6–րդ հանձնաժողովի փոխնախագահ (ֆինանսներ)։
2014 թվականի փետրվարի 28–ին Ռենցի կառավարությունում նշանակվել է էկոնոմիկայի և ֆինանսների կրտսեր պետական քարտուղար (sottosegretario di stato) ։
2015 թվականի փետրվարի 8–ին «Քաղաքացիական ընտրություն» կուսակցության համագումարում ընտրվել է կուսակցության ազգային քարտուղար, ստանալով պատվիրակների 384 ձայները (94 %)։
2016 թվականի հունվարի 28–ին Ռենցի կառավարությունում նշանակվել է Էկոնոմիկայի և ֆինանսների փոխնախարար։
2016 թվականի հուլիսի 14–ին Պատգամավորների պալատում Ջանետին իր երեք համախոհների հետ դուրս է եկել «Քաղաքացիական ընտրություն» խմբակցությունից և ստեղծել նոր կուսակցական խումբ՝ «Քաղաքացիական ընտրություն՝ քաղաքացիները Իտալիայի համար», Սիլվիո Բերլուսկոնիի զինակից Դենիս Վերդինի հետ, պահպանելով իրենց խմբի կուսակցական խորհրդանիշն ու անունը։
2016 թվականի օգոստոսի 8–ին կուսակցության կառավարությունը (Direzione) սատարեց Ջանետիի քաղաքականությանը։
2016 թվականի հոկտեմբերի 12–ին Ջանետին հաղթել է խմբակցության անվան իրավունքների համար պայքարում՝ նախագահների Պալատի պատգամավորները ընդունեցին նրա իրավացիությունը, իսկ «Քաղաքացիական ընտրություն» խմբակցության մյուս 15 անդամները ստիպված էին ընդունել նոր ավանումը՝ Civici e Innovatori («Քաղաքացիներ ու նորարարներ»)։
2016 թվականի դեկտեմբերի 29-ին տեղի ունեցավ Ջենտիլոնիի կառավարության կրտսեր պետական քարտուղարների հիմնական կազմի նշանակումները, և Ջանետին հրաժարվեց դրանում աշխատանքից։


== Ծանոթագրություններ ==


== Արտաքին հղումներ ==
«Enrico Zanetti» (իտալերեն)։ Huffington Post։ Արխիվացված է օրիգինալից 2017-01-01-ին։ Վերցված է 2016-12-31
Իլինա Գորա (գյուղ, Վոլոդարսկի շրջան)

Իլինա Գորա (ռուս.՝ Ильина Гора), գյուղ Ռուսաստանի, Նիժնի Նովգորոդի մարզի Վոլոդարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոսկոդավինցի (գյուղ, Կրասիլովի շրջան)

Անվան այլ կիրառումների համար տե՛ս՝ ՎոսկոդավինցիՎոսկոդավինցի (ուկրաիներեն՝ Воскодавинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Վոսկոդավինցի գյուղում բնակվում էր 343 մարդ։ Բնակավայրը զբաղեցնում է 1136 կմ² տարածք։ Բնակչության խտությունը կազմում էր 301,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլոբոդո-պետրովսկի գյուղական խորհուրդ (Գրեբյոնկովսկի շրջան)

Սլոբոդո-պետրովսկի գյուղական խորհուրդ  (ուկրաիներեն՝ Слободо-Петрівська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Սլոբոդո-պետրովսկի գյուղական խորհրդում բնակվում էր 1532 մարդ։ Բնակավայրը զբաղեցնում է 46,34 կմ² տարածք։ Բնակչության խտությունը կազմում էր 33,06 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ճան Ցիան

Ճան Ցիան (չինարեն՝ 张骞, սեպտեմբերի 28, մ. թ. ա. 200, Chenggu County, Hanzhong Commandery, Հան դինաստիա - մոտ մ. թ. ա. 114, Չինաստան), Չինաստանի Հան արքայատոհմի օրոք եղել է կայսերական պատվիրակ։ Պաշտոնական առաջին դիվանագետն էր, ով Կենտրոնական Ասիայում ծավալվող իրադարձությունների մասին Հան կայսրին հասցնում էր վստահելի տեղեկատվություն։ Վճռորոշ դեր է խաղացել Չինաստանի կողմից այժմյան Սինճիան նահանգի գրավման գործում։ Ճան Ցիանի կատարած ճամփորդություններին այժմ զուգահեռ են անցկացնում հայտնի Մետաքսի ճանապարհի երթուղու հետ։ Կենտրոնական Ասիայում նրա արած հետազոտությունները պահպանվում են Հան արքայատոհմի պատմագրությունններում, որոնք հայտնի են «Մեծ պատմիչի հուշեր» վերնագրով և կազմվել են Սիմա Սիանի կողմից՝ Ք․ա․ առաջին դարում։


=== Դիվանագիտական գործունեություն ===

Ճան Ցիանը ծնվել է Չինաստանի Շանսի գավառի Հանճոն բնակավայրում։ Այնուհետև տեղափոխվում է Չանան բնակավայր (այժմյան՝ Սիան), ուր և անցնում է կայսերական պալատում ծառայության՝ որպես սպա։
Չինաստանի արևմուտքում գտնվող տարածքներին, մինչև Ք․ա․ 209 թվականը նճավումը, սպառնում էին հյուսիսից եկած բարբարոսները, ովքեր Տիբեթի Սիան ցեղի հետ սպառնում էին դաշինք կնքել։ Ուդին ցանկանում էր գաղութացնել Գանսու տարածքի առևտրաշահ ճանապարհը և դաշինք կնքել տեղի ցեղերի հետ։ Ք․ա․ 139 թվականին կայսրը որոշում է Ճան Ցիանին ուղարկել դեպի արևմուտք Յուեժի ցեղի հետ դաշինք կնքելու համար, որոնց Սինոգու ցեղը վտարել էր իրենց տարածքից Ք․ա․ 177 թվականին և որից հետո նրանք վերահաստատվել էին Դասիայում (այժմյան Թուրքմենստանի տարածքում)։
Սիոնու ցեղախմբի մարդիկ գերեվարում են գրեթե 100 զինվորով դեպի իրենց մոտ մեկնած Ճան Ցիանին և գրեթե տաս տարի պահում իրենց մոտ։ Այդ ընթացքում նա ամուսնանում է տեղացի մի կնոջ հետ և ունենում որդի։ Սիոնու ցեղապետի մահը քաոս է առաջացնում, որից օգտվելով նա ընտանիքի հետ վերադառնում է հայրենիք։ Նա ոչ միայն վստահելի տեղեկություններ է հաղորդում Կենտրոնական Ասիայի և տեղացի ժողովուրդների մասին, բայց նաև արտադրանքի և երթուղիների մասին։ Նա նաև բացահայտում է ավանակների, ուղտերի և երկարաոտք ձիերի գոյության մասին, որոնք բուծվում էին այժման Ուզբեկստանի Ֆերգանա հովտում։ Այդպիսի ձիեր ունենալու նպատակով Չինաստանի կայսրը մետաքսով բեռնված քարավաններ է ուղարկում այնտեղ (մինչ այդ մետաքսի արտահանումը պատժվում էր մահապատժով)։
Ք․ա․ 119 թվականին Ճիան Ցանը նախաձեռնում է դիվանագիտական երկրորդ գործուղում, որի ընթացքում կրկին հատում է Թուրքմենստանը և հասնում ընդհուպ ԻՆդոս գետի ձախ ափը։ Ստանձնելով պալատական զինվորների ղեկավարի պաշտոնը՝ նա իր հետ տանում է 300 զինվոր, ոսկի և մետաքս և վերադառնում է Ուսուն թագավորության վստահությունը շահած լինելուց հետո և իր հետ Չինաստան բերում ուսումի դեսպանին և վերջինիս պատվիրակներին։
Ճան Ցիանը, ով վերադառնալուց քիչ անց մահանում է, հաճախ համարվում է Մետաքսի ճանապարհի և Արևմուտքի հետ առևտրի նախաձեռնող։


== Ծանոթագրություններ ==
Պիեռ Պյուժե

Պիեռ Պյուժե (ֆր.՝ Pierre Puget, հոկտեմբերի 16, 1620(1620-10-16)[…], Մարսել, Ֆրանսիա - դեկտեմբերի 2, 1694(1694-12-02)[…], Մարսել, Ֆրանսիա), ֆրանսիացի քանդակագործ, գեղանկարիչ և ճարտարապետ, բարոկկոյի ներկայացուցիչ։


== Կենսագրություն ==
1640-1643 թվականներին ապրել է Իտալիայում, զբաղվել հիմնականում գեղանկարչությամբ։ Ստեղծագործել է Տուլոնում, Փարիզում, նաև Ջենովայում (1661-1667)։ Պյուժեի քանդակները առանձնանում են կերպարների ֆիզիկական լարվածության ու ապրումների արտահայտման կենսական հավաստիությամբ (Տուլոնի ռատուշայի պատշգամբը պահող ատլասները, 1656-1657, «Գալլիական Հերկուլես», 1660-1661), բուռն էքսպրեսիայի և կոմպոզիցիայի պարզության զուգորդմամբ։
Պյուժեի գեղանկարները («Քրիստոսը աշխարհի Փրկիչ», 1655, Լոնշան թանգարան, Մարսել) մոտ են իտալիական բարոկկոյի ակադեմիականացող ուղղությանը (Դվերչինո և ուրիշներ)։ Պյուժեն փախել է Տարենտ, այնուհետև՝ Էպիրոս։ Զոհվել է մարտում՝ Արգոս քաղաքի պաշարման ժամանակ։


== Ծանոթագրություններ ==
Միծոբի

Միցոբի (վրաց.՝ მიწობი), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 680 մետր։ Բնակչությունը՝ 313 մարդ (ըստ 2014 թվականի տվյալների)։ Հեռախոսային կոդ՝ +995։


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Toxicity

Անվան այլ կիրառումների համար տե՛ս՝ Toxicity (այլ կիրառումներ)Toxicity, հայերեն տառադարձմամբ՝ Թոքսիսիթի, հայ-ամերիկյան System of a Down մետալ-խմբի երկրորդ ալբոմն է, թողարկվել է 2001 թ. սեպտեմբերի 4-ին American Recordings լեյբլի կողմից։ Ստացել է Պլատինե կրկնակի կարգավիճակ։ Ողջ աշխարհում վաճառվել է ալբոմի ավելի քան 6,5 միլիոն օրինակ։ Metal Hammer ամսագիրը Toxicity ալբոմը դասել է «Բոլոր ժամանակների լավագույն 200 ռոք-ալբոմներ» ցուցակում։


=== Երգերի ցանկ ===
«Prison Song» - 3։21
«Needles» - 3։13
«Deer Dance» - 2։55
«Jet Pilot» - 2։06
«X» - 1։58
«Chop Suey!» - 3։32
«Bounce» - 1։54
«Forest» - 4։00
«A.T.W.A.(All The Way Alive)» - 2։56
«Science» - 2։43
«Shimmy» - 1։51
«Toxicity» - 3։39
«Psycho» - 3։45
«Aerials— 6:11
«Arto» (Արտո Թունջբոյաջյանի թաքնված թրեկ)


=== DVD սահմանափակ թողարկում ===
«Toxicity» (տեսահոլովակ)
«Prison Song» (համերգային հոլովակ)
«Chop Suey!» (համերգային հոլովակ)
«Bounce» (համերգային հոլովակ)


=== Սինգլներ ===
«Chop Suey!»
«Toxicity»
Innervision
«Johnny»


=== Տեսահոլովակներ ===
«Chop Suey!»
«Toxicity»
«Aerials»


== Արտաքին հղումներ ==
Chop Suey! ՅուԹյուբում
Toxicity ՅուԹյուբում
Aerials ՅուԹյուբում
Սարգիս Գ Մյուսայլ

Սարգիս Գ Մյուսայլ (15-րդ դար - 1515), Ամենայն Հայոց կաթողիկոս 1484 թվականից։ Հաջորդել է Հովհաննես Է Աջակիրին։ Ծննդյան թիվն ու վայրն անհայտ են։ Մահացել է 1515 թվականին Վաղարշապատում։
Սարգիս Բ Աջատարից տարբերվելու համար Մ. Օրմանյանը նրան անվանում է մյուս, այլ, այստեղից էլ առաջացել է Մյուսայլ մականունը։ Եղել է Հովհաննես Է Աջակիրի աթոռակիցը։
Սարգիս Գ Մյուսայլի հայրապետության շրջանն ընթացել է Հայ եկեղեցու պատմության չափազանց ծանր ժամանակահատվածում։ Քաղաքական և տնտեսական պայմանների փոփոխության արդյունքում Մայր Աթոռի և վանական–միաբանական կյանքի նյութական աննախանձ վիճակն անհնարին է դարձրել ազգային–եկեղեցական կյանքի արդյունավետ գործունեությունը։ Գերազանցապես սահմանափակված լինելով հայ ժողովրդի և եկեղեցու ինքնության պահպանության օրախնդիր հարցերով՝ Հայոց ընդհանրական հայրապետությունը նվազագույն հնարավորություն անգամ չի ունեցել գործունեույթուն ծավալելու վարչական, շինարարական, հոգևոր-մշակութային և կրթական ոլորտներում։ Այդ գործոններով է պայմանավորված այն, որ Սարգիս Գ Մյուսայլի նվիրապետական գործունեության մասին ոչ մի հիշատակություն չի պահպանվել։ Մ. Օրմանյանն այդ առնչությամբ գրում է, թե Սարգիս Գ Մյուսայլի «երկարատև պաշտոնավարությունը, ինչպես և իր անձն ալ իսպառ ամուլ են կարևոր գործունեութենե, և պատմությունը ոչ մի արդյունավորություն կամ եղելություն չի գտներ, որով կարենա անոր ժամանակը ճոխացնել»։ Սակայն դա չի կարող պատճառ հանդիսանալ Սարգիս Գ Մյուսայլի գրեթե երեսնամյա հայրապետական շրջանը «ավուր անշքություն» համարելու համար։
Կաթողիկոսական գահին Սարգիս Գ Մյուսայլցուն հաջորդել է Զաքարիա Բ Վաղարշապատցին։


== Գրականություն ==
Չամչյան Մ., Պատմութիւն Հայոց, հատ. Բ, Վենետիկ, 1785
Սիմեոն Երևանցի, Ջամբռ, Վաղարշապատ, 1873
«ԺԵ դարերի հայերեն ձեռագրերի հիշատակարաններ», հատ. Ա, Երևան, 1955
Առաքել Դավրիժեցի, Գիրք պատմութեանց, Երևան, 1990
Օրմանյան Մ., Ազգապատում, հատ. Բ, Ս. Էջմիածին, 2001
Այսեն (նահանգ)

Անվան այլ կիրառումների համար տե՛ս՝ Այսեն (այլ կիրառումներ)Այսեն (իսպ.՝ Provincia de Aysén), նահանգ Չիլիի Այսեն տարածաշրջանում։ Վարչական կենտրոնն է Պուերտո Այսեն քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Այսենն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.

Այսեն
Կիսնես
Գուայտեկաս


== Աշխարհագրությունը և բնակչությունը ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 29 631 մարդ, բնակչության խտությունը կազմում է 0, 57 մարդ/կմ²։
Այսեն նահանգի տարածքի ընդհանուր մակերեսը կազմում է 52 386, 2 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Այսեն նահանգի պաշտոնական կայքը (իսպ.)
Ցիխիսձիրի (Քոբուլեթի շրջան)

Ցիխիսձիրի (վրաց.՝ ციხისძირი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 75 մետր բարձրության վրա։ Շրջկենտրոն Քոբուլեթից 9 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2472 մարդ։


== Ծանոթագրություններ ==
Արա Վարդանյան

Արա Վարդանի Վարդանյան (դեկտեմբերի 16, 1977(1977-12-16)), «Հայաստան» համահայկական հիմնադրամի գործադիր տնօրենի պաշտոնը զբաղեցրել է 2009 թվականի մայիսից 2018 թվականը։


== Կրթություն ==
1984-1994 թթ. – Չեխովի անվան N 55 միջնակարգ դպրոց, ք.երևան,
1994-1995 թթ. - Վինթերսեթ միջնակարգ դպրոց, ավագ դասարան, ԱՄՆ,
1994-1999 թթ. – Վ. Բրյուսովի անվան պետական լեզվագիտական համալսարան, ք. Երևան,
2000 թ.- Հունական արտաքին առևտրի վարչություն՝ «Ժամանակակից ձեռնարկությունը միջազգային մրցակցային միջավայրում» ուսումնական ծրագիր, Աթենք, Հունաստան
2001 թ. – «Ձեռնարկությունների ցանցի կառավարում» վկայագրի ծրագիր, Դելի, Հնդկաստան,
2002 թ. – «ԱՀԿ-ում տարաձայնությունների հարթման կոնցեպցիան» ուսումնական ծրագիր, Վիեննա, Ավստրիա,
2003 թ. – «Ճապոնիայի տնտեսական հրաշքը» ուսումնական ծրագիր, Տոկիո, Ճապոնիա,
2003 թ. – «Առևտրային բանակցությունների միջոցներ» ԱՀԿ տարածաշրջանային կենտրոն, Վիեննա, Ավստրիա,
2003 թ. – Առևտրի համաշխարհային կազմակերպության և Եվրամիության ուսումնասիրության հարցերով ուսուցման ծրագիր, Պրագա, Չեխիայի Հանրապետություն,
2003 թ. – Առևտրի համաշխարհային կազմակերպության և Եվրամիության ուսումնասիրության հարցերով ուսուցման ծրագիր, Վարշավա, Լեհաստան


== Աշխատանքային գործունեություն ==
1994 թ.- Հայներարտբանկի վարկավորման և միջազգային բաժնի փորձագետ,
1995 թ. - Sayboly International Company ընկերություն, գործադիր քարտուղար,
1996 թ.- «Տեխնիկական աջակցություն Հայաստանի Հանրապետության գյուղատնտեսության զարգացմանը» ծրագրի փոխտնօրեն,
2000-2002 թթ. - ՀՀ առևտրի և տնտեսական զարգացման նախարարության միջազգային կազմակերպությունների (ՀԲ, ՄԱՀ, ՄՆԶԳ, ՄԱԿ և այլն) հետ համագործակցության բաժին, առաջատար մասնագետ,
2002-2004 թթ. - ՀՀ առևտրի և տնտեսական զարգացման նախարարության ԱՀԿ և ԵՄ հարցերի բաժանմունքի Եվրամիության հետ հարցերի բաժնի պետ,
2004-2006 թթ. - «Հայաստան» համահայկական հիմնադրամի արտաքին հարաբերությունների բաժնի պետ,
2006-2008 թթ. - «Հայաստան» համահայկական հիմնադրամի փոխտնօրեն,
2008-2009 թթ. - «Հայաստան» համահայկական հիմնադրամի գործադիր վարչության տնօրենի պաշտոնակատար,
2009-2018 թթ․ - «Հայաստան» համահայկական հիմնադրամի գործադիր վարչության տնօրեն


== Պարգևներ ==
Երախտագիտության մեդալ (2015)


== Քրեական հետապնդում ==
Արա Վարդանյանին 2018 թվականի ամռանը մեղադրանք է առաջադրվել յուրացում կատարելու հոդվածով և նրա նկատմամբ գրավ է կիրառվել։ 2019 թվականի հոկտեմբերին, ՀՀ Ազգային Անվտանգության Ծառայությունը Վարդանյանի մասնակցությամբ հափշտակության նոր դեպք է բացահայտել Վարդանյանի մեղադրանքը լրացվել և փոփոխվել է։ Համաձայն լրացման և փոփոխության, Վարդանյանը մեղադրվում է յուրացումներ կատարելու, ինչպես նաև հասարակական կազմակերպության ծառայողի կողմից լիազորությունները չարաշահելու մեջ։ Վարդանյաննը գտնվում է ազատության մեջ գրավի դիմաց։


== Ծանոթագրություններ ==
Փոքր Ամելիխա

Փոքր Ամելիխա (ռուս.՝ Малая Амелиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սպիտակ գետի աջ ափով՝ 30 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009631
Հիդրոլոգիական ուսումնասիրությունների կոդը - 115100963
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բառական հակադրություն

Բառական հակադրություն (անգլ.՝ Antithesis, հունարեն՝ «հակառակն ասել», հունարեն՝ ἀντί «հակառակ» + հունարեն՝ θέσις «դիրքորոշում» մասնիկներից), բանադարձում, որը հանդիպում է գրավոր և բանավոր խոսքում կա՛մ որպես նախդիր, որ հակադրվում է մյուսներին կամ իմաստապես շրջում ավելի շուտ կիրառվածները, կա՛մ երբ երկու հակադիրներն օգտագործվում են միաժամանակ հակադրության տպավորություն ստեղծելու համար։
Բառական հակադրությունը կարող է սահմանվել նաև այս կերպ. «Խոսքի պատկերավորման միջոց, որը քերականորեն հավասարակշռված կառույցի մեջ ներառում է կարծես թե իրարամերժ մտքեր, բառեր, բառակապակցություններ կամ նախադասություններ։ Արտահայտելու զուգահեռականությունը ծառայում է ընդգծելու մտքերի հակադրությունը»։
Բառական հակադրությունը միշտ պետք է պարունակի կրկնակի իմաստ, որպեսզի երկու միտք դրսևորվի մեկ արտահայտության մեջ։ Մտքերը կարող են կառուցվածքային տեսանկյունից լինել հակադիր, սակայն նրանք պետք է լիեն գործնականորեն հակադիր, երբ երկու մտքերը համեմատվում են շեշտելու նպատակով։
Ըստ Արիստոտելի, բառական հակադրության կիրառումը լսարանի համար ավելի ըմբռնելի է դարձնում տեսակետը, որ փորձում է բանախոսը հաստատել իր փաստարկների միջոցով։ Այլ կերպ ասած, երկու իրադրությունների կամ մտքերի համեմատությունը ավելի է հեշտացնում ճիշտ ընտրություն կատարելը։ Արիստոտելը նշում է, որ բառական հակադրությունը նման է հռետորության սիլլոգիզմին երկու վերջաբաններ մեկ պնդման մեջ ներկայացնելու պատճառով։
Երբեմն բառական հակադրությունը խոսքում օգտագործվելու դեպքում շփոթում են հեգնանքի կամ հակաբանության հետ։ Դրանք հաճախ շփոթում են մեկը մյուսի հետ լսարանի համար հակառակ իմաստի տպավորությունը ստեղծելու պատճառով։ Բառական հակադրությունը գործ ունի երկու զուգահեռ մտքերի հետ, մինչդեռ հեգնանքի դեպքում, երբ օգտագործվում է որպես գրական հնարք, բառերը ենթադրում են հակառակ իմաստը ուղղակիորեն տոնի և բառերի ընտրության միջոցով։
Ասածն ավելի պատկերավոր դարձնելու համար դիտարկենք հեգնանքի հետևյալ օրինակը. «Ձեռքս կտրեցի կպչուն սպեղանու տուփով»։ Այս օրինակում բառական հակադրություն չկա, որովհետև այն չի ներկայացնում երկու զուգահեռ մտքեր, այլ տալիս է մտածելու տեղիք հակառակ գաղափարի մասին տոնի միջոցով։


== Տես նաև ==
Հեգնանք
Հականիշ
Այլաբերություն


== Ծանոթագրություններ ==
Վահան Գալստյան (այլ կիրառումներ)

Վահան Գալստյան անուն-ազգանունը կարող է վերաբերել՝

Վահան Գևորգի Գալստյան (1884-1959), հայ դերասան, ռեժիսոր։
Վահան Վարդանի Գալստյան (ծնվ. 1987), հայ քանդակագործ, նկարիչ։
Ստվարաթղթե արկղ

Ստվարաթղթե արկղ, արկղ, որն արտադրվում է ստվարաթղթից՝ տարբեր իրեր և նյութեր փաթեթավորելու համար։ Միացյալ Նահանգներում մասնագետները հազվադեպ են օգտագործում «ստվարաթուղթ» բառը, քանի որ այդ եզրույթը բազմիմաստ է։
«Ստվարաթուղթ» բառի ներքո կարելի է հասկանալ տարբեր կոշտ թղթերի տեսականի։


== Պատմություն ==
Ստվարաթուղթը հայտնագործվել է 17-րդ դարում Չինաստանում։ Ինչպես հայտնում է Խաղալիքների ազգային փառքի սրահը, Անգլիայում առաջին անգամ այն վաճառքի է հանվել 1817 թվականին։ 1879 թվականին ամերիկացի Ռոբերտ Գերը (անգլ.՝ Robert Gair) ստեղծել է առաջին, իսկապես արդյունավետ ստվարաթղթե արկղը, որը կարելի էր պահել հարթ վիճակում, ապա հեշտորեն հավաքել։ Հետագայում արկղի արտաքին տեսքը բազմիցս բարելավվել է, և արդյունքում տուփերը սկսել են օգտագործվել արտադրության մեջ աշխատատար, ծանր և շատ տեղ զբաղեցնող փայտե տուփերի և արկղերի փոխարեն։


== Կիրառություն ==

Ստվարաթղթե արկղերը լայնորեն կիրառվում են արդյունաբերության մեջ, քանի որ ամուր են, թեթև, քիչ տեղ են զբաղեցնում և հավաքվում են հեշտ ու արագ։


=== Որպես խաղալիք ===
2005 թվականին ստվարաթղթե արկղերը ներառվել են նաև ամերիկյան Խաղալիքների ազգային փառքի սրահում։
Ստվարաթղթե տուփը (այդ թվում նաև կոշիկի տուփը) կարող է խաղալիքների աշխարհում իրադարձությունների կատարման հարթակ լինել․ օգտագործվել որպես տիկնիկի տնակ, խաղալիք ավտոմեքենա (եթե ակներ ավելացվի), լվացքի մեքենա, գազօջախ, հեռուստացույց, սառնարան և այլն։ Մեկ կամ մի քանի տուփերից կարելի է կառուցել տուն կամ պալատ։ Ստվարաթղթե տուփը կարող է լինել քարանձավ, տիեզերանավ, սուզանավ և այլն։ Իսկ մեծ տուփը կարող է դառնալ խաղասենյակ կամ երեխայի համար տնակ։


== Ծանոթագրություններ ==


== Արտաքին հղումներ ==
Ստվարաթղթե արկղը Խաղալիքների ազգային Փառքի սրահում Archived 2016-03-13 at the Wayback Machine.
Տակինո (գյուղ, Մեչետլինսկի շրջան)

Տակինո (ռուս.՝ Такино, բաշկիրերեն՝ Тәкә), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 314 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուրևյան գիշեր

Յուրևյան գիշերը կամ Յուրիի գիշերը (անգլ.՝ Yuri's Night), միջազգային տոն, որը նշվում է ամեն տարի ապրիլի 12-ին` ի հիշատակ մարդու առաջին թռիչքի դեպի տիեզերք։


== Նկարագրություն ==
Տոնը իր անունը ստացել է Յուրի Գագարինի անունով, որն առաջին անգամ եղել է տիեզերքում «Վոստոկ» տիեզերանավով, 1961 թվականի ապրիլի 12-ին։ «Յուրիի գիշեր» տոնի ստեղծումը նպատակ ուներ բարձրացնել հանրության հետաքրքրությունը դեպի տիեզերքի ուսումնասիրումը և ոգեշնչել նոր սերնդին` ուսումնասիրել տիեզերական տարածությունը։
«Յուրիի գիշեր» տոնը ստեղծել են Լորետտա Հիդալգոն, Ջորջ Ուայթսայդը (անգլ.՝ George T. Whitesides) և Տրիշ Հարները։ Առաջին անգամ տոնը նշվել է 2001 թվականի ապրիլի 12-ին, մարդու` դեպի տիեզերք թռիչքի 40-ամյակին։


=== Պատմություն ===
2004 թվականին տոնը նշվել է 34 երկրներում, որտեղ անց էին կացվում 75 միջոցառումներ։ Տոնակատարությունը անց է կացվել Լոս Անջելեսում, Ստոկհոլմում, Անտարկտիկաում, Սան Ֆրանցիսկոում, Թել Ավիվում, Տոկիոում և Միջազգային տիեզերական կայանում։ Լոս Անջելեսում տոնակատարությանը  մասնակցել են ավելի քան 100 հայտնի անձինք, որոնց մեջ էին Ռեյ Բրեդբերին, տիեզերական զբոսաշրջիկ Դենիս Տիտոն, X-Prize հիմնադիր Փիթր Դիամանդիսը, Լենս Բասը NSYNC-ից և Սթարք Թրեք հեռուստաընկերության դերասանուհի Նիշել Նիկոլսը։    
2007 թվականին տոնը նշվել է նաև NASA Ames Research Center-ում, Սան Ֆրանցիսկոյում։ Տիեզերանավերի համար օդանավարանում անց էին կացվում նոր տեխնոլոգիաների գեղարվեստական ինստալյացիաներ և ցուցադրություններ։    
2011 թվականի ապրիլի 12-ին նշվել է Գագարինի թռիչքի 50-ամյակը։ 27-րդ արշավանքի անձնակազմը Միջազգային տիեզերական կայանից դեպի Երկիր է ուղարկել հատուկ  վիդեո հաղորդագրություն` ցանկանալով ուրախ «Յուրևյան գիշեր» Գագարինի թռիչքի 50-ամյակին։ Անձնակազմը, այդ թվում նաև հրամանատար Դմիտրի Կոնդրատևը, թռիչքային ինժիներներ Անդրեյ Բորիսենկոն, Քեթրին Քոլմանը, Ալեքսանդր Սամոկուտաևը, Պաոլո Նեսպոլին և Ռոն Գարան, գրել են շնորհավորանքներ ռուսերեն, անգլերեն և իտալերեն լեզուներով, հագնելով սև սպորտային վերնաշապիկ` «Յուրևյան գիշեր» տոնի տարբերանշանով։      


== Ծանոթագրություններ ==


== Արտաքին հղումներ ==
«The World Space Party»։ Yuri's Night (անգլերեն)  
«Events»։ Yuri's Night (անգլերեն)
Լիպարի

Լիպարի (իտալերեն՝ Isola di Lipari), հրաբխային կղզի Տիրենեյան ծովում, կղզեխումբերից ամնեաբնակեցվածը և ամենամեծը։ Կղզին Սիցիլիայից գտնվում է 44 կմ հեռավորության վրա դեպի հյուսիս և պատկանում է Իտալիային։ Կղզու մշտական բնակչությունը կազմում է 10 763 մարդ (2005), ամառը զբոսաշրջական սեզոնում բնակչությունը հասնում է քսան հազարի։ Կղզում կան մի քանի հրաբուխներ։ Վերջին ժայթքումը եղել է 230 000 տարի առաջ։


== Աշխարհագրություն ==

Լիպարին ամնեհզորն է 7 հրաբխային կղզիներից, այն գտնվում է Վեզուվի և Էտնայի միջև։ Կղզու մայրաքաղաքը ունի հենց կղզու անունը՝ Լիպարի և գտնվում է կղզու արևելյան մասում։ Կղզու մեծ մասն ապրում է մայրաքաղաքում և 4 գյուղերում․ արևմուտքում Պիանակոտե, հյուսիս-արևմուտքում Կվատրոպանի, հյուսիսային ափին Ասկուակալդան և արևելյան ափին Կանետտոն։ Կղզում շաբաթը 3 անգամ սկսվում է լաստանավերի կանգառը, որը սկսվում է Նեապոլից մինչև Սիցիլիական Միլացցո քաղաքը։ 


== Հղումներ ==
ОСТРОВ ЛИПАРИ Archived 2008-03-31 at the Wayback Machine.
Эолийские острова(չաշխատող հղում)
Липарские острова, Италиа Archived 2016-03-04 at the Wayback Machine.
Գոտի (զարդարանք)

Անվան այլ կիրառումների համար տե՛ս՝ Գոտի (այլ կիրառումներ)Գոտի, ֆրիզ, (ֆր.՝  frise, իտալերեն՝  fregio — զարդարանք),
1․ հունա-հռոմեական օրդերներում՝ անտաբլեմենտի հորիզոնական երեք գլխավոր բաղադրիչներից միջինը՝ ընկած արխիտրավի և քիվի միջև։ Դորիական օրդերում մասնատված է եռակոսիկների (տրիգլիֆների) և մետոպների, հոնիականում և կորնթականում ծածկվում է քանդակազարդով կամ մնում է դատարկ։
2․ Պատը, հատակը, գորգը և այլն գոտևորող դեկորատիվ երիզ՝ թեմատիկ կամ այլ զարդաքանդակների, որմնանկարների, զարդանախշերի ձևով՝ զարդագոտի։
(7290) Ջոնռաթեր

(7290) Ջոնռաթեր (անգլ.՝ Johnrather), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 11-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,556238 ա. մ., առավելագույնը մոտենում է 1,9737 ա. մ. հեռավորության վրա և հեռանում 3,1388 ա. մ.։ Արեգակի շուրջ մեկ ամբողջական պտույտ է կատարում 1492,8 երկրային օրվա ընթացքում, իր ուղեծրով շարժվելով միջինում 0,241158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7290) Ջոնռաթեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դուլցևկա

Դուլցևկա (ռուս.՝ Дульцевка, բաշկիրերեն՝ Дулыдевка), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոն Ռիֆկին

Ռոն Ռիֆկին (անգլ.՝ Ron Rifkin, հոկտեմբերի 31, 1939(1939-10-31), Նյու Յորք, Նյու Յորք), ամերիկացի դերասան, «Թոնի» և «Դրամա դեսկ» մրցանակների դափնեկիր։


== Կենսագրություն ==
Ռոն Ռիֆկինը ծնվել է 1939 թվականին Նյու Յորքում, ավարտել է Նյու Յորքի համալսարանը։ 1966 թվականին դեբյուտել է «Ջիջետ» սիթքոմի դրվագներից մեկում, որտեղ խաղացել է Սալլի Ֆիլդը՝ նրա ապագա քույրը «Եղբայներ ու քույրեր» սերիալում։
Ռիֆկինը հանրաճանաչության է հասել իր թատրոնի բեմում շարունական աշխատանքի շնորհիվ։ Նա հաղթել է «Դրամա դեսկ» մրցանակը՝ 1991 թվականի «The Substance of Fire» պիեսում կատարած դերի համար, իսկ 1998 թվականին ստացել է «Թոնի» մրցանակը «Կաբարե» մյուզիքլում տարած դերի համար։ Ավելի լայն ճանաչության է հասել ի շնորհիվ հեռուստատեսությունում կատարած երկրորդական դերերի՝ ABC ալիքի «Լրտեսուհի» (2001—2006) և «Եղբայներ ու քույրեր» (2006—2011) սերիալներում։ Ինչպես նաև հայտնվել է «Մի օր մեկ անգամ» սիթքոմում 1980 - 1981 թվականներին, կատարելով Բոնի Ֆրանկլինի դերը և այլ յոթանասուն հեռուստածրագրերում։ Դրան գումարած Ռիֆկինը հայտնվել է մի քանի կինոֆիլմերում, ինչպիսիք են «Խորհրդավոր սպանություն Մանհեթանում» (1993), «Լոս Անջելեսի գաղտնիքները» (1997) և «Բանակցող» ֆիլմերը (1998)։


== Ընտրված ֆիլմագրություն ==


== Ծանոթագրություններ ==
XHTML

XHTML հապավումը նշանակում է EXtensible Hyper Text Markup Language հայերեն՝ ընդարձակելի գեր տեքստի նշագրման լեզու։ XHTML գրեթե նույն HTML-ն է։ Այն ավելի խիստ է քան HTML-ը։ Պահպանվում է որպես XML ծրագիր։ XHTML-ն հասանելի է բոլոր խոշոր բրաուզերներին։


== Տարբերությունները HTML-ից ==
փաստաթուղթի կառուցվածքը

պարտադիր ունենալ XHTML DOCTYPE
xlms ատրիբուտը <html>-ում պարտադիր է
<html>,<head>,<title> և <body> գրելը պարտադիր էXHTML էլեմենտներ

XHTML էլեմենտները պետք է լինեն պատշաճ կերպով տեղադրած
XHTML էլեմենտները պետք է միշտ փակել
XHTML էլեմենտները պետք է լինի փոքրատառ
XHTML փաստաթղթերը պետք է ունենան մեկ արմատ էլեմենտXHTML ատրիբուտներ

ատրիբուտի անունները պետք է լինեն ավելի նվազեցրած դեպքում
ատրիբուտի աստիճանները պետք է լինեն մեջբերված
ատրիբուտի նվազեցումը արգելված է


== Աղբյուր ==
w3schools.com այնտեղ կարելի է նաև սովորել։
Օչետովո

Օչետովո (ռուս.՝ Очетово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոնտովիչևո

Լեոնտովիչևո (ուկրաիներեն՝ Леонтовичеве), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Լեոնտովիչևո գյուղում բնակվում էր 128 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլշոյ Լիչակ

Բոլշոյ Լիչակ (ռուս.՝ Большой Лычак), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 1060 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեսգիշերը Փարիզում

«Կեսգիշերը Փարիզում» (անգլ.՝ Midnight in Paris), Վուդի Ալլենի գեղարվեստական ֆիլմը, որի պրեմիերան կայացել է 2011 թվականի մայիսի 11-ին 64-րդ Կաննի կինոփառատոնի ժամանակ։ Ֆիլմում նկարահանվել են Օուեն Ուիլսոնը, Ռեյչել Մաքադամսը, Էդրիեն Բրոուդին, Քեթի Բեյթսը, Մարիոն Քոտիարը, Մայքլ Շինը, Թոմ Հիդելսթոնը և Կառլա Բրունին։


== Սյուժե ==
Ռոմանտիկ կատակերգություն երիտասարդ ամերիկյան զույգի մասին, ովքեր եկել էին Ֆրանսիայի մայրաքաղաք։ Փարիզում նրանք ստիպված էին դիմադրել այն ցնորքին, թե կյանքը, որի հետ բախվել էին իրենք, ավելի լավն է, քան իրենց սեփականը։ Ֆիլմի գլխավոր հերոսը՝ Հիլ Պենդերը (Օուեն Ուիլսոն), գիրք է գրում և երազում է հայտնվել 1920-ականների Փարիզում։ Գիշերները Հիլն առանց իր հարսնացուի զբոսնում է գիշերային մայրաքաղաքում, և, հանելուկային ձևով հայտնվելով անցյալում, հանդիպում է իր լեգենդար կուռքերին՝ Հեմինգուեյին, Ֆիցջերալդին, Դալիին, Բունյուելին։


== Դերերում ==


== Քննադատություն ==
Ֆիլմը հիմանականում դրական արձագանքներ ստացավ կինոքննադատներից։ Ֆիլմի վարկանիշը Rotten Tomatoes ագրեգատորում 93 % է՝ ըստ 149 քվեարկությունների։
Հայտնի կինոքննադատ Ռոջեր Էբերտը ֆիլմը գնահատել է երեք ու կես՝ չորս միավորանոց սանդղակով, ամփոփելով.

Կինոքննադատ Ռիչարդ Ռուպերը ֆիլմը գնահատել է «հինգից հինգ», ասելով, որ «սա հրաշալի ֆիլմ է, վերջին տարիների լավագույն ռոմանտիկ կատակերգություններից»։


== Մրցանակներն ու անվանակարգերը ==
2011՝ «Արբանյակ» մրցանակի 3 անվանակարգեր՝ լավագույն ֆիլմ, լավագույն ռեժիսորական աշխատանք (Վուդի Ալլեն), երկրորդ պլանի լավագույն դերասանուհի (Ռեյչել Մաքադամս)։
2012՝ «Ոսկե գլոբուս» մրցանակի չորս անվանակարգ՝ լավագույն ֆիլմ՝ կատակերգություն կամ մյուզիքլ, լավագույն ռեժիսորական աշխատանք (Վուդի Ալլեն), լավագույն դերասան՝ կատակերգություն կամ մյուզիքլ (Օուեն Ուիլսոն), լավագույն սցենար (Վուդի Ալլեն, միակ հաղթանակը)։
2012՝ ԱՄՆ կինոդերասանների գիլդիայի մրցանակ լավագույն դերասանական կազմի համար։
2012՝ BAFTA մրցանակի անվանակարգ լավագույն օրիգինալ սցենարի համար (Վուդի Ալլեն)։
2012՝ «Գոյա» կինոմրցանակի անվանակարգ լավագույն օրիգինալ սցենարի համար (Վուդի Ալլեն)։
2012՝ երկու անվանակարգ «Անկախ ոգի». երկրորդ պլանի լավագույն դերասան (Քորի սթոլ), լավագույն օպերատորական աշխատանք (Դարիուս Հոնջի)։
2012՝ «Օսկար»-ի չորս անվանակարգ. լավագույն ֆիլմ (Լեթի Արոնսոն, Սթիվեն Տենենբաում), լավագույն ռեժիսորական աշխատանք (Վուդի Ալլեն), լավագույն օրիգինալ սցենար (Վուդի Ալլեն; հաղթանակ) և բեմադրող-նկարչի լավագույն աշխատանք (Էնն Սեյբել, Հելեն Դյուբրեյ)։
2012՝ ԱՄՆ սցենարիստների գիլդիայի մրցանակ լավագույն օրիգինալ սցենարի համար(Վուդի Ալլեն)։
2012՝ ԱՄՆ ռեժիսորների Գիլդիայի մրցանակի անվանակարգ (Վուդի Ալլեն)։


== Ծանոթագրություններ ==


== Արտաքին հղումներ ==
www.sonyclassics.com/midnightinparis/ ֆիլմի. պաշտոնական կայք
Չուլկովո (գյուղ, Վաչսկի շրջան)

Անվան այլ կիրառումների համար տե՛ս՝ ՉուլկովոՉուլկովո (ռուս.՝ Чулково), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բնակչությունը 2006 թվականին գրանցված տվյալներով կազմում էր 818 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դայոշ մալադյոժ

«ДаЁшь молодЁжь!», Ռուսական էսքիզային շոու СТС հեռուստաալիքից, պրոդյուսեր «Yellow, Black and White»։ Պատրաստված է «6 կադր» էսքիզի ստեղծողների կողմից, այն տարբերվում է նրանից մշտական կերպարների առկայությամբ։ Հրատարակվել է 2009-ից 2013 թվականներին։
2018 թվականի սեպտեմբերին տեղեկություն հայտնվեց СТС Медиа անցկացումի և Art Pictures Vision ստուդիայի պլանների մասին՝ նկարահանելու էսքիզկոմաի շարունակությունը։


== Նկարագրություն և ձևաչափ ==
Էսքիզային հաղորդում երիտասարդության, նրա տարբեր ենթամշակույթների (գոպնիկներ, ռաստամաններ, գոթեր, ուսանողներ և այլն), նրանց առօրյա խնդիրների մասին։ Այն ունի և՛ հատուկ սյուժետային կերպարներ, և՛ պարզապես դեպքեր երիտասարդների հետ։
Կատակները գրված են հեղինակների ստեղծագործական խմբի կողմից, որոնց մեծ մասը եկել է КВН-ից։ Այնուամենայնիվ, յուրաքանչյուրը կարող է առաջարկել գաղափարներ։ Պաշտոնական կայքում կա բաժին, որտեղ դուք կարող եք ուղարկել ձեր կատակը կամ  էսքիզաային սցենարը ծրագրի ղեկավարներին։


== Թողարկումներ ==


== Ծանոթագրությունենր ==
Սեն Ռիկե

Սեն Ռիկե (ֆր.՝ Saint-Riquier), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1267 մարդ, բնակչության խտությունը` 87.50 մարդ/կմ²։ Բնակավայրը զբաղեցնում է 14.48 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 37 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 744 աշխատունակ (15-64 տարեկան)  բնակիչ, որոնցից ակտիվ էին 523-ը, իսկ ոչ ակտիվները` 221։ Ակտիվության ցուցանիշը կազմում է 70,3 %։ 523 աշխատունակ մարդկանցից աշխատել է 476 անձ (259 տղամարդ և 217 կին)։ Գործազուրկ են եղել 47 անձ (17 տղամարդ և 30 կին)։ 221 անաշխատունակներից 51-ը եղել են աշակերտներ կամ ուսանողներ, 103-ը` թոշակառուներ, իսկ 67-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շաբանիխա (Կոլտիրակի վտակ)

Անվան այլ կիրառումների համար տե՛ս՝ Շաբանիխա (այլ կիրառումներ)Շաբանիխա (ռուս.՝ Шабаниха), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Կոլտիրակ գետի աջ ափին՝ 10 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006018
Հիդրոլոգիական ուսումնասիրությունների կոդը - 115200601
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովածու (3979)

Ժողովածու (3979), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3979 թվի տակ։ Ձեռագիրը գրվել է 1659 թվականին Պետրոս քահանա գրիչի կողմից  Ղուլթիկ (Բաղէշ) գյուղում։  Գրված է թղթի վրա, որը ունի 20,5×15 չափս։ Ձեռագիրը կազմված է 280 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ ծաղկազարդ մետաքս։ Հիշատակարաններ՝ գրչի՝ 38բ, 79բ, 100ա, 134ա, 136բ։


== Բովանդակություն ==
Յովհ․ Որոտնեցւոյ Քարոզք
Վերլուծութիւն Պորփիւրի ղժուարալուծիցն
Գր․ Տաթևացւոյ Քարոզք, Ի հարցմանց գրոց, Լուծմունք Երգոց երգոյն, Առակաց
Գր․ Նիւսացւոյ Յաղագս կազմութեան մարդոյ
Վարդանայ Մայրաքաղ ի Բնութեան գրոց
Պատճառք այլևայլ ճառից
Մեկնութիւն ՃԻ սաղմոսին
Յովհ․ Երզնկացւոյ Յաղագս առաքինութեանց
Վանական վրդ-ի համեմատութիւն Հին և Նոր կտակարանաց
Գիրք յաղագս համօրեն յարութեան (թրգմ․ ի լատինականէ)
Հմայագիր (հայատառ պարսկերեն ի լուսանցս)


== Ծանոթագրություններ ==
Լյոտմա

Լյոտմա (ռուս.՝ Лётма), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի ձախ ափին 298 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018914
Կոդը ըստ հիդրոլոգիական հետազոտության (ՌԴ) — 103001891
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մեսջիդ

Մեսջիդ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վլադիմիր Խրոմիխի փողոց (Ալուշտա)

Վլադիմիր Խրոմիխի փողոց (ռուս.՝ Улица Владимира Хромых), փողոց Ղրիմի Ալուշտա քաղաքի կենտրոնում։ Անվանվել է Ալուշտայի քաղգործկոմի նախագահ, Ալուշտայի պատվավոր քաղաքացի Վլադիմիր Իվանովիչ Խրոմիխի պատվին։ Սկիզբ է առնում Ապրիլի 15-ի փողոցից և ավարտվում Լենինի փողոցի հետ հատումով։ Երկարությունը 570 մետր է։


== Նկարագրություն ==
Ալուշտա քաղաքի Վլադիմիր Խրոմիխի փողոցը սկսվում է Ապրիլի 15-ի փողոցից, հատում Վերխնյայա փողոցը, Կրապիվնու նրբանցքը, Կալյադինի նրբանցքը, Բագլիկովի և Պարտիզանսկայա փողոցների հետ հանգույցում ձևավորված Խորհրդային հրապարակը և ավարտվում Լենինի փողոցի հետ հատումով։ Փողոցում կա համարակալված 40 շինություն։ Երկարությունը 570 մետր է։
Վլադիմիր Խրոմիխի փողոցի փոստային դասիչն է՝ 298500։
Փողոցն անվանվել է Ալուշտայի քաղգործկոմի նախագահ, Ալուշտայի պատվավոր քաղաքացի Վլադիմիր Իվանովիչ Խրոմիխի պատվին։ Նա ծնվել է 1903 թվականին Օդեսայում։ Երբ նա չորս տարեկան էր, մահացել է նրա մայրը, և հայրը որոշել է տեղափոխվել Ալուշտա։ Հայրենական մեծ պատերազմի տարիներին նա ցուցաբերել է արիություն ու խիզախություն, պարգևատրվել Կարմիր դրոշի, Հայրենական պատերազմի 1-ին աստիճանի, Կարմիր աստղի (երեք անգամ) շքանշաններով և մեդալներով։ 1949 թվականին ընտրվել է Ալուշտայի քաղգործկոմի նախագահ, իսկ 1950 թվականի վերջին` նախագահի տեղակալ։ Հետպատերազմյան ժամանակաշրջանում Ալուշտայի առաջին պատվավոր քաղաքացին է (1967 թվական)։


== Ծանոթագրություններ ==


== Աղբյուրներ ==
Улица Владимира Хромых в Алуште
Подробная карта Улица Владимира Хромых, город Алушта со спутника с номерами домов, индекс и маршруты, Яндекс, Гугл карты


== Արտաքին հղումներ ==
г. Алушта, Улица Владимира Хромых Archived 2019-04-11 at the Wayback Machine.
Բուստո Գարոլֆո

Բուստո Գարոլֆո (իտալերեն՝ Busto Garolfo), կոմունա Իտալիայի Լոմբարդիա մարզի Միլան գավառում։ Բնակչության թիվը կազմում է 12 772 մարդ, բնակչության խտությունը կազմում է 1042 մարդ/կմ²։ Զբաղեցնում է՝ 12 կմ² տարածք։ Հեռախոսի կոդ՝ 20020։ Փոստային ինդեքս՝ 0331։
Կոմունայի հովանավոր սրբերն են Քրիստոս Փրկիչը (Սան-Սալվատորե), Սուրբ Կույս Մարիամը և Սանտա Ռիտան, կոմունայում հարգում են նաև Տիրոջ կենարար խաչը։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Սախարովո (Օդեսսայի մարզ)

Անվան այլ կիրառումների համար տե՛ս՝ Սախարովո (այլ կիրառումներ)Սախարովո (ուկր.՝ Сахарове) գյուղ Ուկրաինայի Բերեզովսկայի շրջանի Օդեսայի մարզում։
Բնակչությունը 2001 թվականի տվյալներով կազմում է 249 մարդ։ Փոստային ինդեքս՝ 67353: Հեռախոսային կոդ՝ 4856: Զբաղեցնում է 0.773 կմ² տարածք։ Կոդ ՈւՎՏԿՕԴ՝ 5121281205:


== Տեղական խորհուրդ ==
67353, Օդեսսայի մարզ, Բերեզովսկու շրջան, Գագարինի փողոց, 7


== Արտաքին հղումներ ==
Սախարովոն Ուկրաինայի Գերագույն ռադայի կայքում (ուկր.)
Շանդոր Կիշֆալուդի

Շանդոր Կիշֆալուդի (հունգ.՝ Kisfaludy Sándor, սեպտեմբերի 27, 1772(1772-09-27), Sümeg, Վեսպրեմ, Հունգարիա - հոկտեմբերի 28, 1844(1844-10-28), Sümeg, Հունգարիա), հունգարացի բանաստեղծ և թատերագիր։ Համարվում է հունգար առաջին ռոմանտիկ բանաստեղծը։
Թատերագիր և նկարիչ Քարոյ Կիշֆալուդիի ավագ եղբայրն է։


== Կենսագրություն ==
Ծնվել է հունգարական Շյումեգ ոչ մեծ քաղաքում, ազնվականի ընտանիքում։ Դպրոցն ավարտելուց հետո ուսումը շարունակել է Պրեսբուրգի (ներկայումս՝ Բրատիսլավա) համալսարանում, որտեղ ուսումնասիրել է իրավունք և փիլիսոփայություն։ 1792 թվականին հրաժեշտ է տվել համալսարանին և միացել Վիեննայում կանգ առած հունգարական բանակին։ Զինվորական ծառայության ընթացքում հաճախակի շփվել է հունգար գրողների հետ, ովքեր այդ ժամանակ Վիեննայում էին ապրում։
Որոշ ժամանակ ծառայել է Միլանում։ 1796 թվականին, երբ քաղաքը հանձնվել է Նապոլեոնին, Շանդորը գերի է ընկել ֆրանսիացիներին, տարվել Պրովանս, բայց կարճ ժամանակ անց ազատ է արձակվել գերիների փոխանակության արդյունքում։ Ծառայությունը շարունակելու է ուղարկվել Վյուրտեմբուրգում կայանած ավստրիական գնդում, որտեղ ոչ մի հունգարացի չկար։
1799 թվականին՝ Շվեյցարիայում ֆրանսիացիների դեմ ավստրա-ռուսական զորքերի մի քանի հաջողված արշավանքներից հետո, զորացրվել է, վերադարձել Հունգարիա, ամուսնացել սիրած աղջկա հետ։
1802 թվականին մասնակցել է հունգարական ազնվականության ապստամբությանը։ 1830 թվականին ընտրվել է հունգարական ակադեմիայի անդամ, հինգ տարի անց նրան շնորհվել է ակադեմիայի պատվավոր անդամի կոչում։
Կյանքի վերջին տարիները Շանդոր Կիշֆալուդին անցկացրել է իր ծննդավայրում, որտեղ ներկայումս գտնվում է նրա տուն-թանգարանը։


== Ստեղծագործություններ ==
Շանդոր Կիշֆալուդին իրավամբ համարվում է հունգարերենի վերածնունդն ապահոված բանաստեղծներից մեկը. նա բացառապես մայրենի լեզվով է ստեղծագործել մի ժամանակաշրջանում, երբ Հունգարիայում պաշտոնական լեզուն գերմաներենն էր, եկեղեցում էլ լատիներենն էր գործածվում։
Հունգար ընթերցողներն առանձնակի ջերմությամբ են ընդունել նրա «Himfy Szerelmei» («Հիմֆիի սիրերգերը») բանաստեղծական ժողովածուն, որ նվիրված էր սիրած աղջկան։ Այդ գրքում տեղ գտած չափածո ստեղծագործություններն աչքի են ընկնում վառ ու հարուստ երևակայության դրսևորումներով, արտահայտչաձևերի թարմությամբ, երաժշտականությամբ (ի դեպ, հեղինակը երկու հարյուրից ավելի այդ երգերը գրել էր ֆրանսիական գերության մեջ գտնված ժամանակամիջոցում. որոշ քննադատներ մատնացույց էին անում իտալական Վերածննդի մեծ քնարերգու Պետրարկայի հսկայական ազդեցությունը Կիշֆալուդիի բանաստեղծությունների վրա): Նրա հաջողված երկերից են համարվում «Regék a magyar előidőből» («Հունգարական վաղ անցյալի ավանդազրույցներ») շարքի էպիկական պոեմները, որոնք ռոմանտիկ պատմություններ ու կենցաղային տեսարաններ են և գովերգում, փառաբանում են ազնվականների քաջագործությունները։ 
Ռոմանտիկ հեղինակի սիրային շատ բանաստեղծություններ սիրված երգերի են վերածվել, որոնց երաժշտության հեղինակը կոմպոզիտոր Զոլտան Կոդայն է։
Շանդոր Կիշֆալուդին իր ուժերը փորձել է նաև թատերագրության ասպարեզում, բայց առանձնապես մեծ հաջողության չի հասել։


== Ծանոթագրություններ ==


== Արտաքին հղումներ ==
Լիտոգոշչա

Լիտոգոշչա (ուկրաիներեն՝ Літогоща), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1570 թվականին։
2001 թվականի տվյալներով Լիտոգոշչա գյուղում բնակվում էր 294 մարդ։ Բնակավայրը զբաղեցնում է 0,8 կմ² տարածք։ Բնակչության խտությունը կազմում էր 367,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հանրագրություն

Հանրագրություն նշանների համակարգ, որը՝ նպատակ ունի նպաստելու տարբեր լեզուներով խոսող մարդկանց գրավոր հաղորդակցմանը։ Հանրագրությունները նախատեսված են միջազգային գրագրության համար և քանի որ հնչյունական համակարգեր չեն, տարբեր լեզուներով խոսող մարդիկ դրանք կարող են կարդալ յուրաքանչյուրն իր լեզվով։ 
Հանրագրության առաջին փորձը կատարել է Ի. Մեմիոն, 1779 թ.-ին, հայ իրականության մեջ՝ Ա. Տիրոյանը, 1907 թ.-ին։
Հանրագրությունների թիվը այժմ հասնում է մոտ 100-ի, որոնց մի մասը ստեղծվել է XX դ. (Ա. էկկարդ, «Սաֆո», 1931 թ., Կ. Օբեր մայեր, «Հանրագրություն», 1955 թ., Կ. Յանսոն, «Պիկտո», 1957 թ., ժ. էֆել, «Հանրագրության նախագիծ», 1968 թ. են)։
Հանրագրության համակարգերը բաժանվում են երկու խմբի՝ ապրիորի և ապոստերիորի։ Ապրիորի համակարգերին բնորոշ է բառերի բաժանումը դասերի և ենթադասերի։ Օրինակ, Ջ. Դալկառնոյի Հանրագրությունյան (1661 թ., Լոնդոն) մեջ K (քաղ. երևույթներ) դասը բաժանվում է Ka (ծառայողական երևույթներ), Ke (դա տարանին վերաբերող գործեր), Ku (պատերազմ) և այլ ենթադասերի։ Հանրագրության ապոստերիորի համակարգերը ներառում են այնպիսի հասկացություններ, որոնք ընդունված են մեկ կամ մի քանի լեզուներում։
Հասկացությունը կապված չէ դասակարգման հետ՝ թվանշանները, տառերը, սիմվոլները գործածվում են որպես գաղափարագրեր։
Մեծ Թաղերի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Մեծ Թաղեր գյուղի պատմության և մշակույթի հուշարձանների ցանկը։ Ցանկում ներառված է ընդամենը 18 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
(7838) Ֆելիսեիրման

(7838) Ֆելիսեիրման (անգլ.՝ Feliceierman), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 16-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 3,1434 ա. մ., առավելագույնը մոտենում է 2,9431 ա. մ. հեռավորության վրա և հեռանում 3,3437 ա. մ.։ Արեգակի շուրջ մեկ ամբողջական պտույտ է կատարում 2035,63 երկրային օրվա ընթացքում, իր ուղեծրով շարժվելով միջինում 0,17685 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7838) Ֆելիսեիրման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յաննիկ Գերհարդ

Յաննիկ Գերհարդ  (գերմ.՝ Yannick Gerhardt, մարտի 13, 1994(1994-03-13), Würselen, Aachen, Քյոլնի վարչական շրջան, Հյուսիսային Հռենոս-Վեստֆալիա, Գերմանիա), գերմանացի ֆուտբոլիստ, «Վոլֆսբուրգ» ակումբի և Գերմանիայի հավաքականի պաշտպան։


== Ակումբային ==

Գերհարդը «Քյոլն» ակումբի սան է։ 2013 թվականի հուլիսի 20-ին Դրեզդենի «Դինամոյի» դեմ խաղում նա կատարել է իր նորամուտը Երկրորդ Բունդեսլիգայում։ Սեպտեմբերի 1-ին «Էրցգեբիրգեի» դեմ խաղում Յաննիկը խփել է իր առաջին գոլը «Քյոլնի» կազմում։ Մրցաշրջանի վերջում Գերհարդը թիմին օգնել է անցնել էլիտար փուլ։ 2014 թվականի սեպտեմբերի 13-ին «Պանդերբորն 07»-ի հետ խաղում նա կատարել է իր նորամուտը Բունդեսլիգայում։ Մայիսի 10-ին «Շալկե 04»-ի դեմ խաղում Յաննիկն իր առաջին գոլն է խփել բարձրագույն մակարդակում։
2016 թվականի մայիսի 27-ին «Վոլֆսբուրգ» ֆուտբոլային ակումբը հայտարարել կիսապաշտպանի տեղափոխությունն իր կազմ. պայմանագիրը կնքվել է մինչև 2021 թվականի հունիսի 30-ը։ Օգոստոսի 27-ին «Աուգսբուրգի»  դեմ խաղում նա կատարել է իր դեբյուտը նոր ակումբի կազմում։


== Միջազգային կարիերա ==
2017 թվական Գերմանիայի երիտասարդական հավաքականի կազմում Գերհարդը հաղթել է Եվրոպայի պատանեկան առաջնությունում, որ անցկացվել է Չեխիայում։ Մրցաշարում նա խաղացել է Չեխիայի, Դանիայի, Իտալիայի, Անգլիայի և Իսպանիայի հավաքականների դեմ։
2016 թվականի նոյեմբերի 15-ին Իտալիայի հավաքականի հետ ընկերական խաղում Գերհարդը կատարել է իր նորամուտը Գերմանիայի ազգային հավաքականի կազմում։


== Ձեռքբերումներ ==
Միջազգային
 Գերմանիա (մինչև 21)

 Եվրոպայի երիտասարդական առաջնություն – 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Yannick Gerhardt in der Datenbank von kicker.de
Խորեն Ստալբե

Խորեն Ստալբե (լատվիական արտասանությամբ` Հորեն, լատիշ․՝ Horens Stalbe, մարտի 8, 1971(1971-03-08), Ռիգա, Լատվիական ԽՍՀ, ԽՍՀՄ), ծագումով հայ լատվիացի երաժիշտ, Riga Reggae խմբի մենակատար։
Անվանակոչվել է հոր՝ մեծանուն դերասան, ԽՍՀՄ ժողովրդական արտիստ Խորեն Աբրահամյանի պատվին։


== Կենսագրություն ==
Խորեն Ստալբեն ծնվել է 1971 թվականի մարտի 8-ին և կրում է հայ ճանաչված դերասան և ռեժիսոր հոր` Խորեն Աբրահամյանի անունը։ Նա երկար տարիներ թաքցրել է այդ փաստը` վախենալով վնասել հոր համբավին։ Մայրը լատվիացի հիդրոերկրաբան է։
1990 թվականին նա հիմնադրել է Fuck Art խումբը։ Նրա For Black Man Christmas From Weekend երգի տեսահոլովակը դարձել է առաջին լատվիական տեսահոլովակը, որը ցուցադրվել է MTV-ով։ 1995 թվականին խումբը հաղթել է «Liepājas dzintars»-ում։ 1990-ականներին Ստալբեն աշխատել է Radio SWH-ում որպես դիջեյ։
2002 թվականին նա «Դադարեցրե՛ք պատերազմը» երգով մասնակցել է «Եվրաերգ-2002» երգի մրցույթին և Լինդա Լինի հետ զուգերգով փորձել է իրավունք ստանալ Լատվիան ներկայացնելու Եվրատեսիլ երգի մրցույթում։ 2009-2013 թվականներին նա ղեկավարել է եգիպտական Դահաբ հանգստավայրում գտնվող «Բալթիկա» ջրասուզման ակումբը։ 2014 թվականից Խորեն Ստալբեն Riga Reggae խմբի մենակատարն ու ղեկավարն է։
2011 թվականին «Ստորջրյա լուսանկարչություն» միության կողմից «Լայն ոսպնյակ» անվանակարգում ճանաչվել է աշխարհի լավագույն ստորջրյա լուսանկարիչ։


== Անձնական կյանք ==
Խորեն Ստալբեն ամուսնացած է հայուհի Լուսինե Ծատուրյանի հետ։


== Ծանոթագրություններ ==